Microsoft klar med nye Surface-computere

Microsoft har præsenteret tre nye Surface-computere, herunder en Surface Go 4, Surface Laptop Go 3 og Surface Laptop Studio 2.

Surface Go 4

Surface Go er er den mindste computer fra Microsoft og 4. generation af Surface Go byder bla. på en stærkere processor.

Skærmen er stadig på 10,5″ med en Full HD-opløsning i et 3:2 format. Computeren kommer med 8GB RAM ombord og op til 256GB lagerplads.

Surface Go 4 kan umiddelbart kun bestilles i en erhvervsudgave – prisen er endnu ukendt.

Surface Laptop Go 3

Surface Laptop Go 3 er blevet opgraderet med 12. generations i5-1235U processor. 8GB RAM er nu også standard og batteritiden er blevet forlænget fra 13,5 timer op til 15 timers brug.

Skærmen er fortsat på 12,4″ med en opløsning på 1,536 x 1,204 pixels i et 3:2 format.

Computeren kommer med 8GB RAM og 256GB lager, men kan konfigureres med op til 16GB RAM og 512GB lager.

Priserne starter ved 7.099 kroner og salgsstarten er den 3. oktober.

Surface Laptop Studio 2

Microsoft har opgraderet denne computer hvor skærmen kan vippes, med 13. generations Intel i7-processorer samt en forbedret trackpad.

Skærmen er på 14,4″ og kan foldes ud og lægges fladt, så den fungerer som et tegnebræt/tablet. Computeren kommer med 16GB RAM og 512GB lagerplads, men kan konfigureres med yderligere RAM, lager og mulighed for Nvidia RTX-grafikkort.

Priserne for Surface Laptop Studio 2 starter fra 17.899 kroner, med en salgsstart den 3. oktober.

Læs også: Hurtigere Nissan Ariya muligvis på vej i Nismo-udgave

Microsoft klar med nye Surface-computere